**DĖL LAIKINOSIOS KOMISIJOS AB ROKIŠKIO BUTŲ ŪKIO IR AB „ROKIŠKIO KOMUNALININKAS“ REORGANIZAVIMO KOMISIJOS SUDARYMO**

2019 m. vasario 20 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 15 straipsnio 5 dalimi ir atsižvelgdama į kliūtis reorganizuojant AB Rokiškio butų ūkį ir AB „Rokiškio komunalininkas“, Rokiškio rajono savivaldybės taryba nusprendžia:

1. Sudaryti AB „Rokiškio komunalininkas“ ir AB Rokiškio butų ūkio reorganizavimo laikinąją komisiją iš šių narių:

Nataša Aleksiejeva – administracijos direktorė;

Tadas Barauskas – savivaldybės tarybos narys;

Violeta Bieliūnaitė-Vanagienė – Turto valdymo ir ūkio skyriaus vedėjo pavaduotoja;

Andrius Burnickas – savivaldybės tarybos narys;

Rūta Dilienė – Juridinio ir personalo skyriaus vedėjo pavaduotoja;

Petras Kažemėkas – savivaldybės tarybos narys;

Virginijus Lukošiūnas – savivaldybės tarybos narys;

Egidijus Vilimas – savivaldybės tarybos narys.

2. Įgalioti komisiją išsirinkti komisijos pirmininką.

3. Pavesti komisijai iki 2019-03-20 įvertinti AB „Rokiškio komunalininkas“ ir AB Rokiškio butų ūkio reorganizavimo tikslingumą ir kaštus bei išvadas pateikti Rokiškio rajono savivaldybės tarybai.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, Regionų apygardos administracinio teismo Panevėžio rūmams (Respublikos g. 62, Panevėžys) Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Violeta Bieliūnaitė-Vanagienė

Rokiškio rajono savivaldybės tarybai

**SPRENDIMO PROJEKTO „DĖL LAIKINOSIOS KOMISIJOS AB ROKIŠKIO BUTŲ ŪKIO IR AB „ROKIŠKIO KOMUNALININKAS“ REORGANIZAVIMO KOMISIJOS SUDARYMO“ AIŠKINAMASIS RAŠTAS**

2019-02-07

**Parengto sprendimo projekto tikslai ir uždaviniai.**

Rokiškio rajono savivaldybės tarybos 2017 m. sausio 27 d. sprendimu Nr. TS-1 „Dėl pritarimo reorganizuoti akcinę bendrovę „Rokiškio komunalininkas“ ir akcinę bendrovę Rokiškio butų ūkį“ buvo pritarta reorganizuoti šias bendroves, tačiau pagrindinis tikslas nepasiektas per 2 metus. Šiuo sprendimu siūloma sudaryti komisiją bendrovių reorganizavimo kliūtims išnagrinėti.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos akcinių bendrovių įstatymas, Lietuvos Respublikos Vyriausybės 2007 m. birželio 6 d. nutarimas Nr. 567 „Dėl savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“.

**Sprendimo projekto esmė.**

Rokiškio rajono savivaldybės tarybos 2017 m. sausio 27 d. sprendimu buvo nutarta reorganizuoti AB ,,Rokiškio komunalininkas“ ir AB Rokiškio butų ūkį, prijungiant AB Rokiškio butų ūkį prie AB „Rokiškio komunalininkas“. 2018 m. gruodžio 21 d. vykusiame rajono tarybos posėdyje, tarybos nariai siūlė sudaryti komisiją AB „Rokiškio komunalininkas“ ir AB Rokiškio butų ūkio reorganizavimo tikslingumui, kaštams ir kitoms problemoms nustatyti.

2019 m. sausio 8 d. savivaldybės administracija raštu kreipėsi į tarybos narius, prašydama deleguoti narius į komisiją, buvo siūlyta deleguoti iš kiekvienos savivaldybės tarybos frakcijos po vieną asmenį, narius 5 komisiją delegavo tik 3 frakcijos, po pakartotino prašymo siūlymą pateikė dar viena frakcija (į komisiją įtraukiami 4 rajono tarybos nariai), atsižvelgiant į savivaldybės administracijos direktoriui suteiktas teises ir pareigas įgyvendinti turtines ir neturtines teises savivaldybės valdomose įmonėse, tris narius deleguoti siūlo savivaldybės administracija.

Savivaldybės tarybos jungtinio komitetų posėdžio metu G. Girštautas pasiūlė, o komitetai pritarė į komisiją įtraukti V. Lukošiūną.

Sprendime pavedama komisijai visus klausimus dėl bendrovių reorganizavimo įvertinti iki sekančio tarybos posėdžio.

**Galimos pasekmės, priėmus siūlomą tarybos sprendimo projektą:**

**teigiamos** – bus imtasi priemonių bendrovių reorganizavimo klausimams spręsti;

**neigiamos** – nebus.

**Nauda Rokiškio rajono gyventojams.** Tiesioginės naudos nėra.

**Finansavimo šaltiniai ir lėšų poreikis.** Sprendimui įgyvendinti savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Turto valdymo ir ūkio skyriaus vedėjo pavaduotoja Violeta Bieliūnaitė-Vanagienė